મિરપુર, 18 જૂનઃ મંગળવારે બાંગ્લાદેશના શેર એ બાંગ્લા સ્ટેડિયમમાં રમાયેલી ત્રણ વનડે મેચોની શ્રેણીની બીજી મેચમાં બોલર સ્ટુઅર્ટ બિન્નીએ શાનદાર પ્રદર્શન કરતા ભારતનો 45 રનથી વિજય થયો હતો. આ સાથે જ બિન્નીએ એક 21 વર્ષ જૂનો ભારતીય રેકોર્ડ પણ તોડી નાંખ્યો હતો. 30 વર્ષીય સ્ટુઅર્ટ બિન્નીએ આ મેચમાં 4 રનમાં 6 વિકેટ મેળવીને ભારતીય મહાન બોલર અનિલ કુંબલેના શ્રેષ્ઠ વનડે બોલિંગના રેકોર્ડને તોડી નાંખ્યો છે.